**ELŐTERJESZTÉS**

**Szombathely Megyei Jogú Város Közgyűlésének 2018. szeptember 13-i ülésére**

**Javaslat a Savaria Turizmus Nonprofit Kft., valamint a Savaria Megyei Hatókörű Városi Múzeum pályázati részvételre vonatkozó kérelmének elbírálására**

A Savaria Turizmus Nonprofit Kft. (a továbbiakba: Turizmus Kft.), valamint a Savaria Megyei Hatókörű Városi Múzeum (a továbbiakban: Múzeum) „Határon átnyúló történelmi és archeológiai kutatások és ezek turisztikai megjelenítése az osztrák-magyar határtérségben” címmel, önrészt igénylő pályázatot kíván benyújtani az „INTERREG V-A Ausztria-Magyarország Együttműködési Program AT-HU 2014-2020” elnevezésű felhívására az alábbiak szerint:

**A projekt célja**: az ókori római korból fennmaradt történelmi és archeológiai kutatási munkálatok végrehajtása az osztrák-magyar határtérségben, valamint a feltárt leletek turisztikai célú hasznosítása. A projekt tárgyának részletes bemutatását az előterjesztés melléklete tartalmazza.

**A Turizmus Kft. által megvalósítandó elemek:**

* Elektronikus és nyomtatott változatú „Kincsestérkép”, amely a projektben feltárt helyszíneket és a programtérségben fellelhető archeológiai szempontból releváns lelőhelyeket jeleníti meg,
* Útikalauz (hot spotok, múzeumok nyitva tartási időkkel stb.),
* Mobil-applikáció fejlesztés az archeológiai Kincsestérkép és útikalauz digitális változatához,
* Közös határon átnyúló önkéntes programsorozat megvalósítása,
* Projektzáró rendezvény sajtótájékoztatóval, tanulmányúttal egybekötött kétnapos szakmai konferencia).

**A Múzeum által megvalósítandó elemek:**

* Római vízvezeték szakaszának (Sé) feltárása és bemutatása. Lehetőség szerint a Dozmaton előkerült vízvezeték feltárása,
* Járdányi Paulovics István Romkert fejlesztése,
* Sé-Malom dűlő újkőkori települése a nyugat-magyarországi neolitikum művészeti és vallási központja feltárása és bemutatása.

**A projekt megvalósításának időtartama**: 30 hónap (2019. június 1 – 2021.november 30.).

**A projekt benyújtásának határideje:** 2018. október 31. napja.

**Partnerek:** Tourismusverein Region Oberwart (vezető partner),

Landesmuseum Burgenland.

**A megvalósítandó projektelemek bekerülési költsége és az önerő aránya:**

Turizmus Kft. 98.400,-€ szükséges önerő: 4.920,- €

Múzeum 150.000,-€ szükséges önerő: 7.500,- €

összesen: 248.400,-€ összesen: 12.420,- €

A Turizmus Kft. és a Múzeum kéri a Tisztelt Közgyűlés támogatását a pályázat benyújtásához, továbbá a megvalósításhoz szükséges önrész biztosításához.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. szeptember „ ”**

**/: Dr. Puskás Tivadar :/**

**HATÁROZATI JAVASLAT**

**……./2018. (IX. 13.) Kgy. számú határozat**

1. Szombathely Megyei Jogú Város Közgyűlése a „Javaslat a Savaria Turizmus Nonprofit Kft., valamint a Savaria Megyei Hatókörű Városi Múzeum pályázati részvételre vonatkozó kérelmének elbírálására” című előterjesztést megtárgyalta, és jóváhagyja a Savaria Turizmus Nonprofit Kft., valamint a Savaria Megyei Hatókörű Városi Múzeum részvételét az „INTERREG V-A Ausztria-Magyarország Együttműködési Program AT-HU 2014-2020” pályázatban, továbbá sikeres pályázat esetén az Önkormányzat biztosítja az intézmény és a Kft. adott évi költségvetésében a pályázathoz szükséges összegű önrészt:
2. Savaria Turizmus Nonprofit Kft. részére: 4.920,- €
3. Savaria Megyei Hatókörű Városi Múzeum részére: 7.500,- €.
4. A Közgyűlés felkéri a polgármestert, gondoskodjon arról, hogy sikeres pályázat esetén kerüljön feltüntetésre a pályázati önrész, valamint az elnyert támogatás összege a szervezetek adott évi költségvetésében.
5. A Közgyűlés felkéri a Savaria Turizmus Nonprofit Kft. ügyvezető igazgatóját, valamint a Savaria Megyei Hatókörű Városi Múzeum igazgatóját, hogy a pályázatban a bérrel, személyi kiadásokkal kapcsolatban elszámolható költségeket elsősorban a saját költségvetésben jóváhagyott bér- és bér jellegű kiadásaira fordítsa.

**Felelős:** Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője,

Csapláros Andrea, a Savaria Megyei Hatókörű Városi Múzeum igazgatója,

Grünwald Stefánia, a Savaria turizmus Nonprofit Kft. ügyvezető igazgatója,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezet igazgatója)

**Határidő:** a költségvetési rendelet soron következő módosítása (1. pont vonatkozásában)

sikeres pályázat esetén azonnal (2. pont vonatkozásában)

folyamatos (3. pont vonatkozásában)